Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2093

a) A mesterképzési szakon végzettek ismerik: - a kapcsolódó alapjogok hazai és nemzetközi rendszerét, sajátosságait, - a munka- és szociális jogi ügyekben eljáró nemzetközi bíróságok struktúráját és fontosabb eljárási szabályait, - az egyenlő bánásmód hazai és nemzetközi szabályozását, a vonatkozó fontosabb bírói esetjogot, - az EU szociálpolitikáját, - a szakhoz kötődő migrációs jelenségek mechanizmusait és szabályait, - a vállalatok, szervezetek minőségirányítási rendszerét, - a vállalatok belső stratégiai felépítését, irányítását, mechanizmusait, - az üzleti tervezés folyamatait és rendszerét, - a munkaügyi és szociális igazgatási rendszer fontosabb informatikai hátterét, - a szociális és munkaügyi szakigazgatás struktúráját, működési szabályait, - a munkanélküliség hazai kezelésének rendszerét, sajátosságait, - a munkahelyi egészség és biztonság gyakorlati kérdéseit, - a vonatkozó pénzügyi és adójogi ismereteket; továbbbá aa) munkaügyi kapcsolatok szakirányon: - a kollektív tárgyalás és alku folyamatának előkészítési, tervezési feladatait, - a kollektív tárgyalás és alku folyamatában a szakértői és tanácsadói közreműködés szabályait és feladatait, - a makro- és mezoszintű érdekegyeztetés intézményeit, - a munkaügyi konfliktusok és viták jellemzőit, az optimális vitarendezési eszközöket és eljárásokat, - a vállalatok, költségvetési intézmények szintjén működő különböző érdekegyeztetési fórumokat, azok létrehozásának módszertanát, eljárási szabályainak kidolgozását, - a munkavállalói, munkáltatói érdekképviseletek, képviseletek tevékenységének szervezési elméletét és gyakorlatát, - az állam munkaügyi kapcsolatokat szabályozó tevékenységének tervezési és végrehajtási feladatait, - a munkavédelem, a munkaerő-piaci politikák, a foglalkoztatáspolitika, a munkavállalók és a munkáltatók érdekképviseleti szervei közti munkaügyi kapcsolatok rendjét és azok betartásának ellenőrzési eszközeit, - az Európai Unió csúcsszintű és az ágazati szociális párbeszéd hátterét; ab) társadalombiztosítási igazgatási szakirányon: - a központi és helyi társadalombiztosításban, az adóigazgatási szerveknél (járulékigazgatási feladatok), valamint a magánbiztosítóknál szükséges igazgatási ismereteket, - az egyes társadalombiztosítási, illetve magánbiztosítási ellátások, valamint egyéb szociális ellátások megállapítására és folyósítására vonatkozó speciális jogszabályokat, - a foglalkoztatóknál felmerülő szociális kérdések elméletét és gyakorlatát, - az egészségügyi szolgáltatóknál szükséges működtetéssel és finanszírozással kapcsolatos ismereteket, - a költségvetési szervek, illetve a magánbiztosítási pénztárak gazdálkodási-pénzügyi feladatainak ellátásához szükséges ismereteket, - a társadalombiztosítási rendszer és a magánbiztosítási rendszer ellenőrzésére vonatkozó ismereteket, - az EU-hoz kapcsolódó szociális ügyek jogi szabályozását és azok eljárási mechanizmusait.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes